Държавен вестник, бр. 64, 2017 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  64
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ЗЕМЕДЕЛИЕТО, ХРАНИТЕ 
И ГОРИТЕ
НАРЕДБА № 3
от 31 юли 2017 г.
за условията и реда за производство, пус­
кане на пазара, търговия, преопаковане, 
транспортиране и съхранение на продукти 
за растителна защита
Г л а в а  п ъ р в а
ОБЩИ ПОЛОЖЕНИЯ 
Чл. 1. С тази наредба се уреждат условията 
и редът за: 
1. производство, пускане на пазара, търго­
вия, преопаковане, транспортиране и съхране­
ние на продукти за растителна защита (ПРЗ);
2. издаване на удостоверение за търговия 
или преопаковане на ПРЗ.
Г л а в а  в т о р а
ПРОИЗВОДСТВО НА ПРОДУКТИ ЗА 
РАСТИТЕЛНА ЗАЩИТА
Чл. 2. Продуктите за растителна защита се 
произвеждат от лица, които са търговци по 
смисъла на Търговския закон и разполагат със:
1. обект за производство, който отговаря 
на изискванията на чл. 104, ал. 1 от Закона 
за опазване на околната среда и на Закона за 
устройство на територията (ЗУТ);
2. склад за съхранение на ПРЗ, който отго­
варя на изискванията на глава шеста, раздел I.
Чл. 3. (1) Производителите на ПРЗ подават в 
Централното управление (ЦУ) на Българската 
агенция по безопасност на храните (БАБХ) 
уведомление по чл. 49, ал. 1 от Закона за 
защита на растенията (ЗЗР) ежегодно в срок 
до 31 март на хартиен и електронен носител 
за продуктите, произведени през предходната 
година. 
(2) Ежегодно в срок до 31 март произ­
водителите на ПРЗ подават в ЦУ на БАБХ 
уведомление съгласно приложение № 1 на 
хартиен и електронен носител за количествата 
на всички произведени и изнесени неразре­
шени ПРЗ през предходната година. 
Чл. 4. Ежегодно преди започване на про­
изводство на всеки неразрешен продукт про­
изводителите на ПРЗ подават в ЦУ на БАБХ 
уведомление съгласно приложение № 2.
Чл. 5. Производителите на ПРЗ водят и 
съхраняват документация на произведените 
продукти съгласно чл. 67, параграф 1 от Рег­
ламент (ЕО) № 1107/2009 на Европейския 
парламент и на Съвета от 21 октомври 2009 г. 
относно пускането на пазара на продукти за 
растителна защита и за отмяна на директиви 
79/117/ЕИО и 91/414/ЕИО на Съвета (ОВ, L 
309/1 от 24 ноември 2009 г.), наричан по-на­
татък „Регламент (ЕО) № 1107/2009“.
Г л а в а  т р е т а
ПУСКАНЕ НА ПАЗАРА НА ПРОДУКТИ 
ЗА РАСТИТЕЛНА ЗАЩИТА
Раздел I
Общи условия
Чл. 6. (1) Продуктите за растителна защита 
се пускат на пазара в оригинални опаковки 
или преопаковани с етикет на български език.
(2) Продукт за растителна защита се пре­
опакова в опаковки с размер и материал на 
опаковката, одобрени при разрешаването на 
продукта за пускане на пазара и употреба.
(3) Етикетът на ПРЗ съдържа информа­
ция съгласно Регламент (ЕС) № 547/2011 на 
Комисията от 8 юни 2011 г. за прилагане на 
Регламент (ЕО) № 1107/2009 на Европейския 
парламент и на Съвета по отношение на из­
искванията за етикетиране на продукти за 
растителна защита (ОВ, L 155/176 от 11 юни 
2011 г.), като задължително се посочва срокът 
на годност на продукта. 
(4) Когато ПРЗ се придружават от листовка, 
същата се прикрепя трайно към опаковката 
на продукта по начин, който не позволява 
отстраняването є. Ако ПРЗ се предлагат във 
втора опаковка, листовката може да бъде 
вложена в нея.
(5) Притежателите на разрешение за пус­
кане на пазара и употреба на ПРЗ подават 
в ЦУ на БАБХ уведомление по чл. 49, ал. 2 
ЗЗР ежегодно в срок до 31 март на хартиен и 
електронен носител за пуснатите на пазара 
ПРЗ през предходната година. 
(6) Продуктите за растителна защита, раз­
решени за паралелна търговия, се въвеждат 
с оригиналните опаковки и етикети, с които 
ПРЗ са пуснати на пазара в държавата членка 
по произход. 
(7) Притежателят на разрешение за пара­
лелна търговия на ПРЗ подава уведомление 
по чл. 61, ал. 6 ЗЗР в 7-дневен срок преди 
въвеждане на продукта, разрешен за пара­
лелна търговия. Уведомлението е съгласно 
приложение № 3.
Чл. 7. (1) Срокът на годност на ПРЗ може 
да бъде удължен преди изтичането му за 
конкретна партида от продукта, ако физич­
ните, химичните и техническите показатели 
на ПРЗ съответстват на същите показатели, 
одобрени при разрешаване на ПРЗ за пускане 
на пазара и употреба.
(2) Съответствието по ал. 1 се установява 
въз основа на лабораторен анализ, извършен 
в Централната лаборатория за химични из­
следвания и контрол и/или от акредитирани